Document ID: /roh_data/filtered/fineweb-2-filterrobots_roh.jsonl.gz/33492

Il stab directiv dal chantun Uri aveva decidì la gievgia, che tut las persunas sur 65 onns hajan da restar a chasa.
Tenor Martin Dumermuth, il directur da l'Uffizi federal da giustia, n'è questa decisiun dentant betg confurma.
La Confederaziun haja decidì il venderdi cunter scumonds da sortida. Las regulaziuns dals chantuns na permettian uschia betg in scumond da sortida chantunal. Il chantun Uri accepta questa decisiun. En ina communicaziun scriva il chantun, ch’il scumond da sortida na valia betg pli.